stanford-oval/wikipedia huggingface dataset:
Hannah Montana: Hits Remixed
Tausta

Albumi sisältää sekä Hannah Montanan että Miley Cyrusin singlejä heidän albumiltaan Hannah Montana 2: Meet Miley Cyrus, joka oli Hannah Montanan neljäs studioalbumi ja Cyrusin debyyttialbumi. Albumi sisältää remix-versioita muiltakin levyiltä. American Idolin tuomari Kara DioGuardi oli mukana kirjoittamassa ja tuottamassa kappaletta "We Got the Party" yhdessä Greg Wellsin, Brian Greenin, Matthew Wilderin ja muiden kanssa. Muita levyä työstämässä olleita ovat Jamie Houston, Aris Archontis, Jeannie Lurie, Chen Neeman, Jay Landers ja Holly Mathis. Kappaleet eivät ole raskaasti miksattuja ja sisältävät vaikutteita pop rockista ja and teen popista.
19. elokuuta 2008 Hits Remixed -levä myytiin yksinomaisesti Wal-Mart -kaupoissa Yhdysvalloissa. Vasta yli vuoden kuluttua levyä alettiin myymään kansainvälisesti.
Kappalelista

Pumpin' Up the Party
The Other Side of Me
Rock Star
We Got the Party
Who Said
Nobody's Perfect
The Best of Both Worlds
If We Were a Movie
Listasijoitukset

| Lista (2008) | Sijoitus |
| --- | --- |
Billboard 200: 103
Billboard Top Kid Audio: 4
Julkaisuhistoria

| Maa | Päivä | Levy-yhtiö | Miten julkaistu |
| --- | --- | --- | --- |
| Yhdysvallat | 19. elokuuta 2008 | Walt Disney Records | CD, digitaalinen lataus |
| Itävalta | 11. syyskuuta 2009 | Walt Disney Records | CD, digitaalinen lataus |
| Australia | 11. syyskuuta 2009 | Walt Disney Records | CD, digitaalinen lataus |
| Meksiko | 11. syyskuuta 2009 | Walt Disney Records | CD, digitaalinen lataus |
| Sveitsi | 11. syyskuuta 2009 | Walt Disney Records | CD, digitaalinen lataus |
Hemviken

| Hemviken |
| --- | --- |
Valtiot:  Suomi 
Paikkakunta:  Kirkkonummi
Koordinaatit:  60°06′52″N, 24°34′53″E
Järvinumero:  81V060.1.006
Mittaustietoja
Pinnankorkeus:  1  m 
Rantaviiva:  1,14 km 
Pinta-ala:  0,078 km² 
 fiHemviken 
Hemviken on pieni, soistunut järvi Kirkkonummen eteläosassa Uudellamaalla. Sen pinta-ala on 7,84 hehtaaria. Etäisyys Kirkkonummen keskustasta on kahdeksan kilometriä itään ja Helsingistä 21 kilometriä länsilounaaseen. Hemviken on lounais–koillissuuntainen ja rannoiltaan epämääräinen. Järven etelärannalta on noin 250 metriä Espoonlahden Långvikenin rantaan.
Hemviken (81V060.1.006) kuuluu Välialueeseen (81V060), joka on kolmannen jakovaiheen vesistöalue Suomenlahden rannikkoalueen (81) päävesistössä. Hemviken on Välialueen pienin vakavesi, sitä edeltävät Finnträsk, Sommarvägsträsket, Gillobackaträsket, Vintervägsträsket, Ilmetton ja Träskbyträsket. Ranta10-menetelmän mukaisesti Hemviken on Träskbyträsketiä laajempi.
Myös Lemlandissa ja Porvoossa on Hemiviken-niminen vakavesi.
Hemthon Vitiny

Hemthon Vitiny (s. 15. elokuuta 1992 Phnom Penh) on kambodžalainen uimari. Hän jäi naisten 50 metrin vapaauinnissa kesäolympialaisissa 2008 Pekingissä 78. ja kesäolympialaisissa 2012 Lontoossa 58. sijalle. Hän on olympialaisiin myös osallistuneen uimari Hemthon Ponloeun sisaruksen tytär.
Hiilidioksidin talteenotto

Hiilidioksidin talteenotolla (CCS ja CCU) tarkoitetaan tekniikoita, joilla poistetaan hiilidioksidia teollisista savukaasuista. Hiilidioksidin poistosta suoraan ilmakehästä käytetään termiä DAC (Direct Air Capture) tai voidaan puhua hiilidioksidin sitomisesta hiilinieluihin.
Hiilidioksidin talteenotto ja varastointi eli CCS (englanniksi Carbon Capture and Storage) tarkoittaa tekniikoita, joissa hiilidioksidi talteenotetaan, tiivistetään ja varastoidaan esimerkiksi geologisiin muodostumiin, mineraaleihin tai biomassaan. Hiilidioksidin talteenotto ja hyödyntäminen eli CCU (englanniksi Carbon Capture and Utilization) tarkoittaa tekniikoita, joissa talteenoton jälkeen hiilidioksidia käytetään raaka-aineena jossakin prosessissa, esimerkiksi polttoaineiden tai kemikaalien valmistuksessa. Hiilidioksidin talteenotto on yksi potentiaalinen keino vähentää hiilidioksidipäästöjä ilmakehään yhdessä muiden keinojen kanssa. Hiilidioksidin talteenottoon on olemassa useita tekniikoita, mutta sitä ei ole kaupallistettu laajamittaiseen käyttöön. Hiilidioksidin talteenoton, varastoinnin ja hyödyntämisen taloudellisuutta, ympäristövaikutuksia ja vaikutuksia teollisuuden ja teollisten tuotteiden hiilijalanjälkeen tutkitaan.
Nykyisten teknisten ratkaisujen ongelmia ovat hinta, energiankulutus ja se, mitä talteenotetulle hiilidioksidille jälkeen tehdään. Hiilivoimalan hiilidioksidipäästöjen talteenotto piippuun asennettavalla suodattimella veisi kolmanneksen voimalan tuottamasta energiasta.
Yleisin menetelmä on ruiskuttamaa palokaasun päälle vesiliuosta, jossa on amiineja. Ne reagoivat hiilidioksidin kanssa ja sitovat sen karbonaattisuolaksi. Hiilidioksidi irrotetaan suolasta kuumentamalla.
Hiilidioksidin talteenotosta odotettiin suurta ratkaisua, mutta vuonna 2023 toiminnassa oli vain 30 laitosta, jotka ottivat talteen yhteensä noin 42.5 Mt hiilidioksidia vuodessa. Tämä on vain viidesosa hankkeista ja seitsemäsosa kapasiteetista, jonka suunniteltiin valmistuvan vuoteen 2020 mennessä.
Aiheesta muualla

Carbon Dioxide Capture and Storage (SRCCS) IPCC 2005
CCS CCU Strategic Energy Technology Plan for EU
Hannu Nieminen (professori)

Hannu Veli Nieminen (s. 24. helmikuuta 1952 Helsinki) on Helsingin yliopiston viestintäpolitiikan professori. Hän on julkisuusteorian, viestintäpolitiikan ja viestinnän sääntelyn asiantuntija.
Koulutus ja ura

Nieminen kirjoitti ylioppilaaksi Hyvinkään uudessa yhteiskoulussa 1972, valmistui Tampereen yliopistosta yhteiskuntatieteiden maisteriksi 1984, yhteiskuntatieteiden lisensiaatiksi samasta yliopistosta 1992 ja väitteli filosofian tohtoriksi (Ph.D.) Westminsterin yliopistossa Lontoossa 1996.
Nieminen on ollut koko työuransa ajan eri yliopistojen palveluksessa. Hän työskenteli Turun yliopiston viestinnän apulaisprofessorina 1996–2000, Turun yliopiston määräaikaisena viestinnän professorina 2000–2003, Helsingin yliopiston yliopistonlehtorina 2003–2005, Turun yliopiston mediatutkimuksen professorina 2005–2006 ja Helsingin yliopiston viestintäpolitiikan professorina vuodesta 2006 lähtien.
Hannu Niemisen isä oli kirjailija, kansakoulunopettaja Pertti Nieminen. Hänen puolisonsa vuodesta 1982 on pääsihteeri Kristiina Kumpula.
Teoksia

Communication and democracy: Habermas, Williams and the British case, 1997
Hegemony and the public sphere: essays on the democratisation of communication, 2000
Media ja demokratia Suomessa: kriittinen näkökulma, (yhdessä muiden kanssa) 2006
Media markkinoilla: johdatus viestintään ja sen tutkimukseen, (yhdessä Mervi Pantin kanssa) 2004, 3. uudistettu painos 2012
Kansa seisoi loitompana: kansallisen julkisuuden rakentuminen Suomessa 1809–1917, 2006
Aiheesta muualla

Hannu Niemisen CV Helsinki:  Hannu Nieminen. Viitattu 11.2.2017.
Hemträsket (Raasepori)

| Hemträsket |
| --- | --- |
 Hemträsket elokuussa 2021.
Valtiot:  Suomi 
Paikkakunta:  Raasepori (Pohja)
Koordinaatit:  60°04′01″N, 23°28′16″E
Järvinumero:  82.006.1.001
Mittaustietoja
Pinnankorkeus:  2,5 m 
Rantaviiva:  2,6 km 
Pinta-ala:  0,2128 km² 
 fiHemträsket 
Hemträsket on järvi Pohjassa Raaseporissa Uudenmaan maakunnassa. Järven pinta ala on 21 hehtaaria ja korkeus merenpinnasta 2,5 metriä.  Järvi kuuluu pienen rannikkovesistön muodostavaan Kullaanjärven valuma-alueesseen, joka laskee Pohjanpitäjänlahden Tomasbölevikeniin. Järvi on  Kullaanjätven vesistön vesireitin alin järvi. Järven pohjoisrannalla sijaitsee Pohjan Tomasbölen kylä.
Ruskotikkanen

| Ruskotikkanen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Tikkaset Picumnus
Laji::  fulvescens
Kaksiosainen nimi
 Picumnus fulvescens  (Stager, 1962) 
Katso myös
   Ruskotikkanen Wikispeciesissä   Ruskotikkanen Commonsissa 
Infobox OKNimi-testi OKIUCN-testi OK: 
Ruskotikkanen (Picumnus fulvescens) on eteläamerikkalainen tikka. Sen esiintymisalue käsittää Brasilian koillisosan. Kenneth E. Stager kuvaili lajin holotyypin Garanhunsista, Pernambucon kaakkoisosasta vuonna 1962.
Harold Rome

Harold Rome vuonna 1950.
Harold Jacob Rome (27. toukokuuta 1908 Hartford, Connecticut – 26. lokakuuta 1993 New York, New York) oli yhdysvaltalainen Broadway-säveltäjä ja sanoittaja. Hän sävelsi musiikkia 1930–1970-lukujen teatterimusikaaleihin, joista menestyneimpiä olivat Call Me Mister (1946), Fanny (1954) ja Broadwayn siihenastisen historian pisimpään esitetty musikaali Pins and Needles (1937).
Elämä ja ura

Harold Rome syntyi varakkaaseen Venäjältä muuttaneeseen perheeseen. Hänen isänsä oli hiiliyhtiö Connecticut Coal Companyn omistaja. Rome opiskeli Yalen yliopistossa ensin oikeustiedettä ja myöhemmin arkkitehtuuria. Hän opetteli opintojensa aikana myös soittamaan musiikkia ja liittyi pianistiksi tanssiorkesteriin voidakseen rahoittaa opintonsa.
Vuonna 1936 ammattiyhdistysliike International Ladies Garment Workers Union tilasi Romelta musikaalirevyyn esitettäväksi amatöörivoimin. Lopputulos oli Pins and Needles, josta järjestettiin seuraavana vuonna Broadway-tuotanto. Näytelmän esittäminen jatkui vuoteen 1940 asti ja se oli Broadwayn historian siihen asti pisimpään esitetty musikaali.
Vuosina 1943–1945 Rome palveli Yhdysvaltain maavoimissa.
Vuonna 1982 Rome valittiin Songwriters Hall of Fameen.
Harold Rome kuoli 26. lokakuuta 1993. Hänet on haudattu Westchester Hillsin hautausmaalle New Yorkissa.
Harold R. Stark

Harold Stark.
Harold Rainsford Stark (12. marraskuuta 1880 Wilkes Barre, Pennsylvania – 20. elokuuta 1972 Washington DC) oli yhdysvaltalainen amiraali, joka toimi Yhdysvaltain laivasto-operaatioiden komentajana elokuusta 1939 maaliskuuhun 1942.
Stark valmistui Yhdysvaltain laivastoakatemiasta vuonna 1903. Ensimmäiseen maailmansodan aikana hän oli vuonna 1917 jonkin aikaa torpedovenelippueen komentajana Välimerellä ja sen jälkeen amiraali William Simsin esikunnassa Lontoossa. 1930-luvun alussa Stark toimi laivastoministerien Charles F. Adamsin ja Claude A. Swansonin sotilasadjutanttina. Vuonna 1934 Stark nimitettiin laivaston varustelutoimiston johtajaksi ja hänet ylennettiin samalla kontra-amiraaliksi. Vuosina 1937–1939 hän oli risteilijätaisteluosaston komentajana Tyynellämerellä, mistä hän siirtyi 1. elokuuta 1939 laivasto-operaatioiden komentajaksi eläkkeelle jääneen William D. Leahyn tilalle. Toisen maailmansodan puhjettua Euroopassa Stark pyrki parantamaan laivaston valmiutta sotaan. Hän oli yksi kongressin heinäkuussa 1940 hyväksymän Naval Expansion Act -lain näkyviä puolestapuhujia; laki määräsi rakentamaan kokonaisen laivaston verran uusia sotalaivoja. Stark valmisteli myös yhteistyötä Britannian laivaston kanssa Yhdysvaltain sotaan liittymisen varalta. Hän piti Saksaa suurempana uhkana kuin Japania. Marraskuussa 1940 laatimassaan niin kutsutussa ”Plan Dog” (suunnitelma D) -muistiossa hän suositteli kahden rintaman sodan syttyessä voimien keskittämistä Saksan lyömiseen ja offensiivista toimintaa vain Atlantilla.
Strategiansa mukaisesti Stark pyrki välttämään vihollisuuksien puhkeamista Tyynellämerellä ja vastusti presidentti Franklin D. Rooseveltin päätöstä asettaa Japanin öljytoimitukset kauppasaartoon. Hän piti myös Yhdysvaltain Tyynenmeren-laivaston keskittämistä Havaijin Pearl Harboriin huonona ideana, mutta arveli lopulta Japanin tekevän ensi-iskun todennäköisemmin jossain muualla. Japanin hyökkäys Pearl Harboriin tuli siten hänelle yhtä suurena yllätyksenä kuin muillekin. Myöhemmissä virallisissa tutkinnoissa Starkia ei pidetty varsinaisesti syyllisenä Pearl Harborin katastrofiin, mutta häntä moitittiin siitä, ettei hän ollut tarpeeksi selvästi varoittanut Tyynenmeren laivaston komentajaa, amiraali Husband E. Kimmeliä. Maaliskuussa 1942 Stark syrjäytettiin laivaston johdosta ja korvattiin amiraali Ernest J. Kingillä. Stark oli huhtikuusta 1942 aina maailmansodan loppuun saakka Yhdysvaltain Euroopan alueen laivaston komentajana asemapaikkanaan Englanti. Tehtävä oli lähinnä hallinnollinen. Lokakuusta 1943 alkaen Stark oli samalla myös Yhdysvaltain 12. laivaston komentaja ja johti joukkojen kouluttamista Normandian maihinnousua varten. Hän hoiti myös Yhdysvaltain yhteyksiä Charles de Gaullen johtamaan Vapaan Ranskan hallitukseen. Kenraali Dwight D. Eisenhower ei kuitenkaan ottanut Starkia päämajaansa.
Stark jäi eläkkeelle vuonna 1946. Kuoltuaan vuonna 1972 hänet haudattiin Arlingtonin sotilashautausmaalle Washingtoniin.
Aiheesta muualla

Kuvia tai muita tiedostoja aiheesta Harold R. Stark Wikimedia Commonsissa
Heinz Förstendorf

| Mitalit> Maa:   Saksa.Miesten maahockey. Olympialaiset  | Mitalit> Maa:   Saksa.Miesten maahockey. Olympialaiset  | Mitalit> Maa:   Saksa.Miesten maahockey. Olympialaiset  | Maa:   Saksa> Miesten maahockey. |
| --- | --- | --- | --- |
|  Pronssia | Amsterdam 1928 | joukkuekilpailu |  |
Heinz Förstendorf (28. joulukuuta 1907 Leipzig – 2. syyskuuta 1988) oli saksalainen maahockeypelaaja ja olympiamitalisti. Hän kilpaili vuoden 1928 kesäolympialaisissa Amsterdamissa ja kuului siellä lajissa pronssia saaneeseen miesten joukkueeseen.
Heinz Forster

| Heinz Forster> Henkilötiedot |
| --- | --- |
Kansalaisuus:   Sveitsi
Kyokushin-ottelija
Painoluokka:  Raskassarja
| Mitalit> Maa:   Sveitsi.Miesten kyokushin.EM-kilpailut  | Mitalit> Maa:   Sveitsi.Miesten kyokushin.EM-kilpailut  | Mitalit> Maa:   Sveitsi.Miesten kyokushin.EM-kilpailut  | Maa:   Sveitsi> Miesten kyokushin. |
| --- | --- | --- | --- |
|  Pronssia | Lontoo 1982 | -85 kg |  |
Heinz Forster on sveitsiläinen karateka. Hän voitti Kyokushinin raskaansarjan EM-pronssia vuonna 1982.
SAI KZ VIII

| SAI KZ VIII |
| --- | --- |
 KZ VIII OY-KZS Danish Air Show’ssa 2014.
Tyyppi:  taitolento- ja matkalentokone
Alkuperämaa:   Tanska
Valmistaja:  Skandinavisk Aero Industri
Ensilento:  14. marraskuuta 1949
Valmistusmäärä:  2 
SAI KZ VIII oli tanskalaisen Skandinavisk Aero Industrin valmistama yksimoottorinen taitolento- ja matkalentokone, jonka yhtiö suunnitteli tanskalaiselle Sylvest Jensen Luftcirkus -taitolentoryhmälle.
KZ VIII OY-KZS lennolla Danish Air Show’ssa 2014.
KZ VIII oli kokonaan koivuvanerilla pinnoitettua puurakennetta. Kone lensi ensilentonsa 14. marraskuuta 1949, ja kone lensi seuraavana kesänä noin 50 tapahtumassa ympäri Tanskaa pilottinaan Peter Steen. Tyyppiä rakennettiin vain kaksi konetta, vuonna 1949 valmistunut OY-ACB (myöhemmin HB-EPB, G-AYKZ) ja vuonna 1959 valmistunut Scheibe Flugzeubaun työntekijän rakentama D-EBIZ, joka siirtyi vuonna 1972 Tanskaan saaden tunnuksen OY-ARR. Kone vietti suurimman osan ajastaan Rårupin lentokentällä, kunnes sen osti vuonna 1989 Kai Dige Bach A/S, joka antoi koneen silloisen Dansk Veteranflysamlingin (nyk. Tanskan ilmailumuseo) käyttöön. Yhtiö lahjoitti koneen myöhemmin museolle.
Tekniset tiedot

Lähde:
Yleiset ominaisuudet
Miehistö: 1
Pituus: &&&&&&&&&&&&&&05.07900005,79 m
Kärkiväli: &&&&&&&&&&&&&&07.02000007,20 m
Siipipinta-ala: &&&&&&&&&&&&&&08.06000008,6 m²
Siipiprofiili: NACA 28013 tyvessä, NACA 4412 kärjessä
Tyhjäpaino: &&&&&&&&&&&&0407.&&&&00407 kg
Lentopaino: &&&&&&&&&&&&0650.&&&&00650 kg
Hyötykuorma: &&&&&&&&&&&&0175.&&&&00175 kg (taitolennossa), 250 kg (matkalento)
Voimalaite: &&&&&&&&&&&&&&01.&&&&001 × de Havilland Gipsy Major X -nelisylinterinen rivimoottori; &&&&&&&&&&&&0108.&&&&00108 kW (&&&&&&&&&&&&0145.&&&&00145 hv)
Suoritusarvot
Suurin nopeus: &&&&&&&&&&&&0300.&&&&00300 km/h
Matkalentonopeus: &&&&&&&&&&&&0260.&&&&00260 km/h
Laskunopeus: 0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.75–80 km/h
Lentomatka: &&&&&&&&&&&&0580.&&&&00580 km 160 km/h nopeudella, 1 170 km lisätankeilla
Lakikorkeus: &&&&&&&&&&&05000.&&&&005 000 m
Nousukyky: &&&&&&&&&&&&0420.&&&&00420 m/min
Aiheesta muualla

Kuvia tai muita tiedostoja aiheesta SAI KZ VIII Wikimedia Commonsissa
Hemvärnet

Hemvärnetin vaakuna.
Hemvärnet (suomeksi Kodinturva) on Ruotsin puolustusvoimien osa, joka vastaa paikallispuolustuksesta. Hemvärnet perustettiin vuonna 1940. Se koostuu täysi-ikäisistä vapaaehtoisista Ruotsin kansalaisista, jotka ovat sitoutuneet palvelemaan kriisiaikana Hemvärnetin yksiköissä.
Sota-aikaisen palveluksen lisäksi Hemvärnetin sotilaat toimivat poliisin apuna rauhan aikana esimerkiksi luonnonkatastrofien uhrien pelastamisessa ja kadonneiden henkilöiden etsinnässä. Hemvärnetin joukot ovat nopean toiminnan joukkoja. Jäsenet säilyttävät aseitaan kotona.
Rauhan aikana Hemvärnetin jäsenet ovat sitoutuneet harjoittelemaan tehtäviään tietyn määrän vuodessa. Sen kokonaisvahvuus oli aiemmin noin 90 000 henkeä. Vuodesta 2006 lähtien sotilaiden määrä oli 37 000 henkeä, jotka muodostivat 66 pataljoonaa.
Ruotsi lakkautti asevelvollisuuden vuonna 2009. Samaan aikaan Hemvärnetin vahvuudeksi päätettiin 22 000 henkeä, jotka muodostavat 40 pataljoonaa. Vapaaehtoisuuteen perustunut järjestelmä ei kuitenkaan kyennyt takaamaan Puolustusvoimille sen tarvitsemaa henkilöstöä, joten Ruotsin hallitus päätti palauttaa asevelvollisuuden vuonna 2017.
Aiheesta muualla

Kuvia tai muita tiedostoja aiheesta Hemvärnet Wikimedia Commonsissa
Ryan Christie

Ryan Christie vuonna 2021.
Ryan Christie (s. 22. helmikuuta 1995 Inverness) on skotlantilainen jalkapalloilija, pelipaikaltaan hyökkäävä keskikenttäpelaaja. Hän on edustanut Skotlannin Valioliigassa Invernessiä ja Celticiä sekä lainasopimuksella Aberdeenia. Elokuussa 2021 hän siirtyi Englannin mestaruussarjassa pelaavaan Bournemouthiin, joka nousi kaudeksi 2022–2023 Englannin Valioliigaan. Christie on kauden 2023–2024 loppuun mennessä pelannut Skotlannin Valioliigassa 202 ottelua, joissa hän on tehnyt 47 maalia, Englannin Valioliigassa 69 ottelua, joissa hän on tehnyt yhden maalin, ja Englannin mestaruussarjassa 38 ottelua, joissa hän on tehnyt kolme maalia.
Christie on pelannut Skotlannin A-maajoukkueessa kesäkuun 9. päivään 2024 mennessä 49 ottelua ja tehnyt niissä kuusi maalia: marraskuussa 2019 EM-karsintaottelussa Kyprosta vastaan, syyskuussa 2020 kahdessa peräkkäisessä Kansojen liigan ottelussa Israelia ja Tšekkiä vastaan, marraskuussa 2020 EM-lopputurnauspaikan ratkaisseessa jatkokarsintaottelussa Serbiaa vastaan, syyskuussa 2022 Kansojen liigan ottelussa Irlantia vastaan ja kesäkuussa 2024 ystävyysottelussa Gibraltaria vastaan. Kesällä 2021 pelatuissa EM-kilpailuissa Christie pelasi ensimmäisessä alkulohko-ottelussa Tšekkiä vastaan ensimmäisen jakson.
Hiilihappo

| Hiilihappo |
| --- | --- |


Tunnisteet
CAS-numero:  463-79-6
PubChem CID:  3614646 ja 22639876 767, 3614646 ja 22639876
Ominaisuudet
Molekyylikaava:  H2CO3
Moolimassa:  62,03 g/mol
Ulkomuoto:  -
Sulamispiste:  -
Kiehumispiste:  -
Tiheys:  1,0 g/cm3 (liuoksessa)
Liukoisuus veteen:  Esiintyy vain liuoksena
Hiilihappoa on useimmissa limonadeissa sekä joissain kivennäisvesissä. Hiilihappopitoinen juoma kuplii.
Hiilihappo on veden ja hiilidioksidin muodostama yhdiste. Se on heikko happo, jonka kemiallinen kaava on H2CO3. Hiilihappo ei ole sama asia kuin hiilidioksidi, vaikkakin hiilidioksidia on aiemmin kutsuttu myös hiilihapoksi.
Hiilihappoa muodostuu, kun hiilidioksidia liuotetaan veteen.
Kuplittamalla hiilidioksidia veteen tai virvoitusjuomaan syntyy tasapainotila, jossa veteen on liuennut hiilidioksidia ja hiilihappoa. Heikkona happona se protolysoituu osittain vetykarbonaatiksi ja vetyioneiksi ja edelleen osittain karbonaatiksi. Hiilihappo tunnettiin pitkään vain vesiliuoksena, jossa se on melko pysymätön yhdiste ja hajoaa veden katalysoimalla dekarboksylaatiolla hiilidioksidiksi ja vedeksi. Lämpö nopeuttaa hajoamista. Uudempien tutkimusten mukaan hiilihappo puhtaana on kuitenkin melko vakaa yhdiste ja on teoreettisesti laskettu, että vedettömänä se säilyy jopa 180 000 vuotta, mutta jo yksikin vesimolekyyli riittää käynnistämään hajoamisen. Liuoksessa on tasapainotilassa hiilihappoa vain 0,003 prosenttia hiilidioksidin määrästä.
Vaikka hiilihappo on heikko happo, se on happamampi kuin esimerkiksi muurahaishappo tai etikkahappo. Koska yhdiste kuitenkin esiintyy vain tasapainokonsentraatiossa hiilidioksidin vesiliuoksessa, sitä ei saa niin väkeväksi kuin muita karboksyylihappoja, joten käytännössä hiilihappoliuokset eivät ole kovin happamia. Hiilihapolla on kahdenlaisia suoloja, vetykarbonaatteja ja karbonaatteja. Vetykarbonaatit ovat lievästi happamia, karbonaatit emäksisiä.
Ilmakehän lisääntyneistä hiilidioksidipitoisuuksista seuraa, että meriveteen imeytyy yhä enemmän hiilidioksidia. Hiilidioksidin ja veden reagoidessa syntyvä hiilihappo muodostaa edelleen bikarbonaatti- (HCO3−) ja karbonaatti-ioneja (CO32−) vapauttaen happamoittavia vetyioneja, mistä aiheutuu merien happamoitumista.
Virvoitusjuomien sisältämistä hapoista hiilihappo ei aiheuta haittavaikutuksia hampaistolle.
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportti, metatesaurus: Hiilihappo (linkki rikki 3.10.2012)
PubChem: Carbonic Acid (englanniksi)
KEGG: Carbonic acid (englanniksi)
Human Metabolome Database: Carbonic acid (englanniksi)
Kemiallinen joulukalenteri 10/24: Hiilihapollista sihijuomaa (Arkistoitu – Internet Archive) - Tiedetuubi.fi
Ryan Cochrane

| Mitalit | Mitalit | Mitalit |  |
| --- | --- | --- | --- |
|  Ryan Cochrane |  Ryan Cochrane |  Ryan Cochrane |  |
Maa:  Kanada
Miesten uinti
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 1500 m vapaauinti |  |
|  Pronssia | Peking 2008 | 1500 m vapaauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Rooma 2009 | 1500 m vapaauinti |  |
|  Hopeaa | Shanghai 2011 | 1500 m vapaauinti |  |
|  Hopeaa | Shanghai 2011 | 800 m vapaauinti |  |
|  Hopeaa | Barcelona 2013 | 1500 m vapaauinti |  |
|  Pronssia | Rooma 2009 | 800 m vapaauinti |  |
|  Pronssia | Barcelona 2013 | 800 m vapaauinti |  |
|  Pronssia | Kazan 2015 | 400 m vapaauinti |  |
|  Pronssia | Kazan 2015 | 1 500 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Pronssia | Doha 2014 | 1500 m vapaauinti |  |
Ryan Andrew Cochrane (s. 29. elokuuta 1988 Victoria, Kanada) on kanadalainen pitkän matkan uimari ja olympia- ja MM-mitalisti. Cochranella on olympiahopea vuoden 2012 kesäolympialaisten 1500 metrin vapaauinnista ja olympiapronssi samalta matkalta eli päämatkaltaan 2008 kesäolympialaisista. Lisäksi hänellä on kahdeksan pitkän radan MM-mitalia, joista neljä on hopeista ja neljä pronssista sekä yksi lyhyen radan MM-kisojen pronssi. Suurvoittoon MM- tai olympiatasolla Cochrane ei ole vielä pystynyt. Hänellä on kuitenkin neljä kultaa Kansainyhteisön kisoista, jotka ovat tulleet 1500 ja 400 metrin vapaauinnista. Cochrane edustaa Island Swimming-seuraa ja on 193 senttimetriä pitkä ja 82 kilogrammaa painava. Hän debytoi aikuisten tasolla vuoden 2006 Kansainyhteisön kisoissa Melbournessa.
Käännös suomeksi